**Mësimi 7: Dhëmbët dhe shëndeti**

Higjiena e dhëmbëve është e lidhur drejtëpërdrejtë me shëndetin e njeriut. Mos kujdesi për dhëmbët mund të sjellë jo vetëm sëmurjen dhe tyre, por edhe transmetimin e infeksioneve të ndryshme në të gjithë trupin. Për këtë arsye duhet mundësuar nga ana e fëmijëve të kuptuarit e rëndësisë së kujdesit për dhëmbët dhe të edukohen tek ta zakone të shëndetëshme të ruajtjes së shëndetit të dhëmbëve nëpërmjet rrespektimit të rregullave të gjigjienës për to.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Dhëmbët dhe shëndeti** | | **Situata e të nxënit: Bashkëbisedim, sjellja shembujve dhe reflektim i nxënësve.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon shkaqet kryesore të sëmundjes së dhëmbëve. * Identifikon shqetësimet që vijnë si pasojë e dhëmbëve të sëmurë | | **Fjalë kyçe:**  Dhëmbët, shëndeti, sëmundja e KARIES, higjiena e dhëmbëve. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:  1. A ka vepruar drejtë mamaja e Altinit që e ka çuar atë për vizitë tek mjeku pediatër?  2. Për çfarë kujdeset mjeku pediatër?  3. A të ka ndodhur ndonjëherë të të sëmuret dhëmbi? Çfarë shqetësimesh ke patur?  4. Tek cili mjek je vizituar kur të janë sëmurur dhëmbët?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e dhëmbëve.  **Faza e katërt:** Mësuesi drejton nxënësit në plotësimin e ushtrimeve në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |