***Mësimi 20: Veprimtari “Të pastrojmë mjedisin”***

Kjo veprimtari duhet të ndihmojë nxënësit të kuptojnë rëndësinë e pastrimit të mjedisit, të forcojë shprehitë e punës në grup, të krijojë kompetenca mbi ruajtjen e një mjedisi të pastër, të forcojë ndjenjën e përkatësisë dhe kontributit në komunitet.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Veprimtari “Të pastrojmë mjedisin”** | | **Situata e të nxënit:** Organizimi i pastrimit të oborrit të shkollës | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton rëndësinë e pastrimit të mjedisit * Identifikon lloje të ndryshme mbeturinash dhe i ndan ato sipas llojit në koshat përkatës. * Shfaq aftësi të punës në grup. * Kontribuon në ruajtjen e një mjedisi të pastër * Kontribuon në shërbim të mirëqenies së komunitetit. | | **Fjalë kyçe:**  Pastrim i mjedisit, mbeturina plastike, mbeturina letre, mbeturina qelqi, mbeturina metalike. | |
| **Burimet:**  Teksti i nxënësit, programi, udhëzuesi i mësuesit. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Veprimi 1:** Që një ditë më parë me përgatiten tre kuti për mbledhjen e mbeturinave. Një për mbeturinat plastike, një për letrat dhe një për mbeturinat e tjera.  **Veprimi 2:** Bëhet ftesë për pjesëmarrje në veprimtari edhe të nxënësve e mësuesve nga klasat e tjera.  **Veprimi 3:** Instruktohen nxënësit të kërkojnë nga prindërit të pajisen me përparëse për të ruajtur veshjet dhe një palë doreza plastike për të mos prekur me duar mbeturinat.  **Veprimi 4:** Ndahen nxënësit në grupe të vogla dhe çdo grup të pastrojë një zonë të caktuar të oborrit.  **Veprimi 5:** Mbeturinat grupohen sipas kutive të përgatitura një ditë më parë.  **Veprimi 6:** Pasi të jetë pastruar i gjithë oborri, hiqen dorezat plastike, të cilat duhet të hidhen tek kutia e mbeturinave plastike. Ato janë të pista e nuk mund të përdoren më.  **Veprimi 7:** Në përfundim, kutitë me mbeturina vendosen në një cep të oborrit, pasi do të vijnë punonjësit e pastërtisë për t’i marrë ato. Instruktohen dhe drejtohen nxënësit të lajnë mirë duart dhe fytyrën.  **Veprimi 8:** Mësuesi drejton një diskutim rreth asaj çka nxënësit mësuan prej veprimtarisë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en në kryerjen e detyrave të ngarkuara. Do të vlerësohen për dukuritë pozitive të shfaqura gjatë veprimtarisë (dëshira për punë, puna në grup, bashkëpunimi me shokët, etj.) | | | |