***Mësimi 14: Sëmundjet jongjitëse***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Sëmundjet jongjitëse** | | **Situata e të nxënit:** Bashkëbisedim, sjellja shembujve, reflektim i nxnënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh çfarë janë sëmundjet jo-ngjitëse dhe shkaktarët e tyre. | | **Fjalë kyçe:**  Sëmundje jo-ngjitëse, alergji, astma. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurat dhe të diskutojnë rreth asaj që kuptojnë prej tyre.  **Faza e dytë:** Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:  a) Po ti ke patur shqetësime nga alergjia?  b) Po nga ndonjë sëmundje tjetër jo ngjitëse?  c) A je vizituar ndonjëherë tek mjeku pediatër kur ke qenë i sëmurë?  **Faza e tretë:** Mësuesi fillon të shpjegojë me shembuj konkret rreth karakteristikave të sëmundjeve jo-ngjitëse, shkaktarëve të tyre dhe ndryshimi midis tyre dhe sëmundjeve ngjitëse  **Faza e katërt:** Mësuesi drejton nxënësit në një diskutim rreth asaj që mësuan dhe në plotësimin e ushtrimit në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | |
| **Detyrat dhe puna e pavarur:**  *Nxënësit:*  T’i përgjigjen pyetjes “ Si do ta përshkruaje mjedisin ku jeton?” | | | |