***Mësimi 2: Syri dhe higjiena e tij***

Në orën mësimore kjo temë mund të trajtohet si më poshtë:

|  |  |  |  |  |
| --- | --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** | |
| **Tema mësimore: Syri dhe higjiena e tij** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh në formë të thjeshtuar ndërtimin dhe pjesët kryesore përbërëse të syrit. * Kupton funksionin e syrit dhe shqisës së të parit. * Zbaton rregulla të ruajtjes së higjienës së syrit. | | **Fjalë kyçe:**  Shqisa e të parit, syri, qepallat, qerpikët, pupila, mbulesa e jashtëme e syrit, iris, higjiena e syrit. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të vështrojnë rrotull dhe të tregojnë mbi objekte të ndryshme: ngjyra, forma, përmasa, si dhe dallmet midis tyre.  b) Të shohin në libër figurën që tregon ndërtimin e syrit.  **Faza e dytë:** Mësuesi kërkon prej nxënësve të lexojnë përshkrimin që i është bërë syrit e më pas i fton ata të dikutojnë rreth pyetjeve:  • Si mund ta dëmtojnë syrin pluhurat?  • A mund të dëmtohet shqisa e të parit nëse sëmuret syri?  • Përse është e nevojshme të kontrollosh shikimin tek mjeku okulist?  • Si quhet mjeku që kujdeset për të syrin dhe shqisën e të parit?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e syrit dhe dëmtojnë shqisën e të parit.  **Faza e katërt:** Mësuesi drejton nxënësit në leximin e këshillave për higjienën e syrit dhe në plotësimin e ushtrimit tek rubrika “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  Të pyesin prindërit se si do të të këshillonin ata për të ruajtur higjienën e syrit dhe shqisën e të parit. | | | |