***Mësimi 1: Cilat janë shqisat?***

Shqisa është një kapacitet fiziologjik i organizmave që jep të dhëna për perceptime të ndryshme. tek njeriu janë pesë shqisa: të parit, të dëgjuarit, shijimi, nuhatja dhe prekja. Informimi i nxënësve mbi organet e shqisave, ka shumë rëndësi në aspektin e ndërgjegjësimit të tyre mbi rëndësinë e kujdesit të vazhdueshëm për to. Edukimi i zakoneve të përshtatshme për kultivimin dhe ruajtjen e higjienës së këtyre organeve që në vogëli është shumë e rëndësishme, për të evituar sëmundjen apo dëmtime të ndryshme të tyre dhe një funksionim sa më të mirë të shqisave.

Në orën mësimore kjo temë mund të trajtohet si më poshtë:

|  |  |  |  |  |
| --- | --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** | |
| **Tema mësimore: Cilat janë shqisat?** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Tregon njohuri, menaxhon me emocionet e tij/saj dhe i   përshtat ato në situatat e diskutimit në grup.   * Njeh shqisat dhe organet që i prodhojnë ato * Kupton funksionet që kryejnë shqisat | | **Fjalë kyçe:**  Veprimtari fizike  Ushtrime fizike  Sporti | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të sjellin shëmbuj të percetimeve të tyre mbi ngjyrat, tingujt, shijet, aromat, prekjet.  b) I fton në një lojë të thjeshtë mbi shqisat: Cfarë mund të ndodhë nëse mbyllim sytë po kur i hapim ato, mbyllim veshët...etj.  **Faza e dytë:** Mësuesi kërkon prej nxnënësve të lexojnë rrëfimet e personazheve. Më pas fillon të shpjegojë me shembuj konkret:  a) Se çfarë janë shqisat dhe organet e tyre.  **Faza e tretë:** Mësuesi fton nxënësit të diskutojnë rreth pyetjeve:  1. Për çfarë shërbejnë shqisat?  2. Si I përdor ti shqisat e tua?  3. Cilët janë organet e shqisave?  **Faza e katërt:** Mësuesi drejton nxënësit në vizatimin e organeve të shqisave.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  Me ndihmën e prindërve nxënësit të shkruajnë në një fletë një plan kujdesi për higjienën tënde personale të cilin të mund ta respektojnë çdo ditë. | | | |