***Mësimi 22: Pse uji është i nevojshëm për trupin tim?***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Pse uji është i nevojshëm për trupin tim?** | | **Situata e të nxënit:** Bashkëbisedim, sjellja shembujve, reflektim i nxnënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Mëson se uji është shumë i rëndësishëm për organizmin. * Mëson se çfarë është qeliza. * Identifikon zakone të shëndetshme të marrjes së ujit. | | **Fjalë kyçe:**  Uji, qeliza, shëndeti, organizmi i njeriut. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurat dhe të diskutojnë rreth asaj që kuptojnë prej tyre.  **Faza e dytë:** Mësuesi i fton nxënësit të diskutojnë rreth pyetjeve:  a) Të ka ndodhur ndonjëherë të ndihesh keq pasi ke luajtur shumë dhe nuk ke pirë ujë?  b) A ke menduar pse të ka ndodhur?  c) Përse është e nevojshme të pish ujë gjatë lojës?  d) Sa shpesh pi ujë gjatë ditës?  e) Po…përse uji qenka kaq i nevojshëm për trupin?  **Faza e tretë:** Mësuesi fillon të shpjegojë me shembuj konkret rreth rolit të ujit në zhvillimin e jetës së gjallesave dhe në rëndësinë e tij për shëndetin e tyre, duke bërë analogji midis tyre dhe trupit të njeriut.  **Faza e katërt:** Mësuesi drejton nxënësit në një diskutim rreth asaj çka mësuan, si dhe në ngjyrosjen e objekteve në rubrikën “Provo veten”. Më pas drejton një diskutim rreth pyetjeve:  a) Cilat pjesë të objekteve janë ujë?  b) Për çfarë është i nevojshëm uji në objektet e mësipërme?  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe me mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit dhe punës në grup (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |