**Mësimi 4: Lëkura dhe higjiena e saj**

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Lëkura dhe higjiena e saj** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh funksionet kryesore të lëkurës. * Kupton funksionin e shqisës së të dëgjuarit. * Zbaton rregulla të ruajtjes së higjienës së lëkurës. | | **Fjalë kyçe:**  Shqisa e të prekurit, lëkura, higjiena e lëkurës. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të mbyllin sytë dhe të prekin objekte të ndryshme, për t’i identifikuar ato nëpërmjet prekjes.  b) Të prekin objekte të ftohtë apo të ngrohtë, për të kutuar diferencën e temperaturave.  c) Të mbajnë në dorë një objekt (libër, frut, lodër, etj.) për të kuptuar konceptin e presionit.  **Faza e dytë:** Mësuesi i fton nxënësit të dikutojnë rreth figurave të librit, të cilat ilustrojnë funksionet e lëkurës dhe drejton diskutimin rreth pyetjeve:  • Si mund të dëmtohet apo sëmuret lëkura?  • Po të prekurit a mund të dëmtohet nëse sëmuret lëkura?  • Përse është e nevojshme të vizitohesh tek mjeku sa herë të shfaqen probleme në lëkurë?  • Si quhet mjeku që kujdeset për lëkurën?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e lëkurës.  **Faza e katërt:** Mësuesi drejton nxënësit në leximin e këshillave për higjienën e lëkurës dhe në plotësimin e ushtrimit tek rubrika “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  *Nxënësit:*Të pyesin prindërit se si do të të këshillonin ata për të ruajtur higjienën e lëkurës dhe shqisën e të  prekurit. | | | |