***Mësimi 3: Veshi dhe higjiena e tij***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Veshi dhe higjiena e tij** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh në formë të thjeshtuar ndërtimin dhe pjesët kryesore përbërëse të veshit. * Kupton funksionin e veshit dhe shqisës së të dëgjuarit. * Zbaton rregulla të ruajtjes së higjienës së veshit. | | **Fjalë kyçe:**  Shqisa e të dëgjuarit, veshi, kanali i veshit, daullja e veshit, aparati i dëgjimit higjiena e veshit. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të mbyllin veshët dhe të përpiqen të dëgjojnë (kuptojnë) fjalët që thotë mësuesi/sja.  b) Të shikojnë në libër figurën që tregon ndërtimin e veshit dhe të lexojnë me rradhë mbi pjesët përbërëse të tij.  **Faza e dytë:**  Mësuesi i fton nxënësit të dikutojnë rreth pyetjeve:  • Si mund të dëmtohet apo sëmuret veshi?  • Po të dëgjuarit a mund të dëmtohet nëse sëmuret veshi?  • Përse është e nevojshme të kontrollosh dëgjimin tek mjeku?  • Si quhet mjeku që kujdeset për të dëgjuarit?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e veshit dhe dëmtojnë shqisën e të dëgjuarit.  **Faza e katërt:** Mësuesi drejton nxënësit në leximin e këshillave për higjienën e veshit dhe në plotësimin e tabelës tek rubrika “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  *Nxënësit:* Të pyesin prindërit se si do të të këshillonin ata për të ruajtur higjienën e veshit dhe shqisën e të dëgjuarit. | | | |