***IV- MJEDISI DHE SHËNDETI***

Ambienti ku ne jetojmë quhet mjedis. Çdo qenie e gjallë ka nevojë për mjedisin e vet, që të jetojë e të rritet e shëndetshme. Për këtë arsye nxënësit duhet të drejtohen jo vetëm në kuptimin e konceptit mjedis, por edhe në kuptimin e rëndësisë së ruajtjes së një mjedisi të pastër, në shërbim të shëndetit. Njëkohësisht edukimin tek ta të ndjenjës së kontributit në komunitet nëpërmjet edukimit të aftësive për ruajtjen të pastër të mjedisit të përbashkët.

|  |  |  |  |  |  |  |
| --- | --- | --- | --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | | **Shkalla: III** | | **Klasa: II** | |
| **Tema mësimore:**  **Cili është mjedisi që më rrethon?** | | **Situata e të nxënit:** Bashkëbisedim, sjellja shembujve dhe reflektim i nxënësve | | | | |
| **Rezultatet e fushës/lëndës:**  **Nxënësi/sja:**   * Njeh se çfarë është mjedisi; * Identifikon karakteristikat dhe veçantitë e mjediseve për bimët, kafshët dhe njerëzit, si dhe të përbashkëtat midis tyre. | | | | | | **Fjalët kyçe:**  Mjedis, mjedisi i bimëve, mjedisi i kafshëve, mjedisi i njerëzve. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | | |
| **Faza e parë:** Mësuesi i fton nxënësit të shikojnë figurat dhe të diskutojnë rreth asaj që kuptojnë prej tyre.  **Faza e dytë**: Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:   1. Si do ta përshkruaje ti mjedisin e përshtatshëm për kafshët? 2. Për çfarë kanë nevojë bimët, kafshët edhe njerëzit që të jetojnë të shëndetshëm? 3. A mund të jetojnë kafshët në të njëjtin mjedis si njerëzit?   **Faza e tretë:** Mësuesi fillon të shpjegojë me shembuj konkret rreth konceptit mjedis dhe karakteristikave të e mjediseve për bimët, kafshët dhe njerëzit, si dhe të përbashkëtat midis tyre.  **Faza e katërt**: Mësuesi drejton nxënësit në një diskutim rreth asaj që mësuan dhe në plotësimin e ushtrimit në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | | | |
| **Detyrat dhe puna e pavarur:**  **Nxënësit:** T’i përgjigjen pyetjes “ Si do ta përshkruaje mjedisin ku jeton?” | | | | | | |