**Mësimi 6: Goja dhe higjiena e saj**

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Goja dhe higjiena e saj** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh funksionet kryesore të gojës. * Kupton funksionin e shqisës së të shijuarit. * Zbaton rregulla të ruajtjes së higjienës së gojës. | | **Fjalë kyçe:**  Shqisa e të shijuarit, goja, higjiena e gojës. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të mbyllin sytë dhe të provojnë ushqime të ndryshme, për t’i identifikuar ato nëpërmjet shijes, dhe për të kuptuar shqisën e të shijuarit.  **Faza e dytë:** Të shikojnë në libër figurën që tregon ndërtimin e gojës, të lexojnë me rradhë mbi pjesët përbërëse të saj, si dhe të diskutojnë rreth pyetjeve?  • Si mund të dëmtohet apo sëmuret goja?  • Po të shijuarit a mund të dëmtohet nëse sëmuret goja?  • Çfarë do të ndodhë nëse nuk do të kujdesesh për higjienën e dhëmbëve?  • Çfarë mund të ndodhë nëse fusim objekte apo duar të palara në gojë?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e gojës.  **Faza e katërt:** Mësuesi drejton nxënësit në leximin e këshillave për higjienën e gojës, në vizatimin e organeve të shqisave dhe plotësimin e ushtrimit në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  *Nxënësit:*  Të pyesin prindërit se si do të të këshillonin ata për të ruajtur higjienën e gojës dhe shqisën e të shijuarit. | | | |