***TEMATIKA E TRETË - MBROJTJA NGA SËMUNDJET***

Në këtë tematike vëmëndje u kushtohet njohjes me dallimin midis sëmundjeve ngjitëse dhe atyre jo-ngjitëse, si dhe njohjes me shkaktarët kryesorë të tyre. Nxënësit do të drejtohen në marrjen e informacionit mbi mënyrat parandaluese të sëmundjeve ngjitëse dhe jo-ngjitëse, si dhe fitimin e kompetencave mbi praktika të mbrojtjes prej tyre.

***Mësimi 11: Mikrobet dhe parazitët***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Mikrobet dhe parazitët** | | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh çfarë janë mikrobet dhe parazitët * Njihet me problemet që mikrobet dhe parazitët mund t’i shkaktojnë shëndetit. * Kupton që kujdesi për higjienën personale është mënyra kryesore për parandalimin e sëmundjeve që shkaktojnë mikrobet dhe parazitët | | **Fjalë kyçe:**  Mikrobe, parazitë, higjiena personale. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin. | |
| **Metodologjia dhe veprimtaritë e nxënësve** | | | |
| **Faza e parë:**  Mësuesi i fton nxënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:  a) Përse u sëmur Teuta?  b) Si do të kishe vepruar ti në vend të Teutës?  c) A të kanë folur më të rriturit për mikrobet dhe parazitët?  **Faza e tretë:** Mësuesi i afron nxënësit të shohin duart e tyre e të tregojnë se çfatë shohin. Më pas fillon të shpjegojë me shembuj konkret rreth mikrobeve dhe parazitëve.  **Faza e katërt:** Mësuesi drejton nxënësit në plotësimin e ushtrimeve në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur: Nxënësit:** Të zbulojnë më tepër nga të rriturit, rreth mikrobeve dhe parazitëve, si dhe rreth sëmundjeve që ata mund të shkaktojnë. | | | |