***Mësimi 19: Si të veproj, Që të ruaj të pastër mjedisin ku jetoj?***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Si të veproj, që të ruaj të pastër mjedisin ku jetoj?** | | **Situata e të nxënit:** Bashkëbisedim, sjellja shembujve, reflektim i nxënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon sjellje të gabuara që sjellin ndotjen e mjedisit * Respekton mjedisin duke mos hedhur mbeturina, për ta ruajtur të pastër atë. | | **Fjalë kyçe:**  Mjedis i pastër, mjedis i papastër, mbeturina. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:  a) Cili ishte veprimi i gabuar i Erës? Po veprimi i drejtë?  b) A veproi drejtë banori i pallatit që e qortoi Erën?  c) Si do të veproje ti në vend të Erës?  **Faza e tretë:** Mësuesi fillon të shpjegojë me shembuj konkret rreth sjelljeve të gabuara që sjellin ndotjen e mjedisit dhe në mënyrat e duhura të mbledhjes dhe trajtimit të mbeturinave.  a) Si është mjedisi rrotull banesës apo shkollës tënde?  b) A do të dëshiroje ti të ishte më i rregullt e më i pastër?  c) Çfarë mund të bësh ti për mjedisin që të rrethon?  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |