***MËSIMI 18: PSE MJEDISI I PAPASTËR RREZIKON SHËNDETIN?***

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Pse mjedisi i papastër rrezikon shëndetin?** | | **Situata e të nxënit:** Bashkëbisedim, sjellja shembujve, reflektim i nxënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon një mjedis të papastër * Kupton lidhjen midis kushteve të mjedisit dhe shëndetit. * Kupton që mjedisi i papastër rrezikon shëndetin. | | **Fjalë kyçe:**  Mjedis i pastër, mjedis i papastër, shëndeti. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurat dhe të diskutojnë rreth asaj që kuptojnë prej tyre.  **Faza e dytë:** Mësuesi kërkon prej nxënëseve të lexojnë tregimin dhe më pas i fton ata të diskutojnë rreth pyetjeve:  a) Si mendon ti, çfarë kishte ndodhur që në park vinte erë e keqe?  b) Çfarë kupton ti me mjedis të ndotur?  c) Çfarë mund të ndot tokën? Po ujërat? Po ajrin?  d) A krijon problem për shëndetin një mjedis i ndotur?  e) Çfarë problemesh mund të jenë ato?  **Faza e tretë:** Mësuesi fillon të shpjegojë me shembuj konkret rreth ndotjes së mjedisit dhe rrezikun që i shkakton ky mjedis, shëndetit të gjallesave. Mësuesi shpjegon gjithashtu rreth ndotësve të ajrit, ujit dhe tokës.  **Faza e katërt:** Faza e katërt: Mësuesi drejton nxënësit në një diskutim rreth figurave në rubrikën “Provo veten”.më pas drejton në diskutim rreth pyetjeve:  a) A ke pyetur ndonjë herë veten, se çfarë dhe kush e ndot mjedisin ku ti jeton?  b) A mund të jetë mjedisi ku jeton më i pastër? Si mund të bëhet e mundur kjo?  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |