***Mësimi 5: Hunda dhe higjiena e saj***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik, sporte dhe shëndet** | **Lënda: Edukim fizik, sporte dhe shëndet** | **Shkalla: III** | **Klasa: II** |
| **Tema mësimore: Hunda dhe higjiena e saj** | | **Situata e të nxënit: Bashkëbisedim, sjellja shembujve dhe reflektim i nxënësve** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh funksionet kryesore të hundës. * Kupton funksionin e shqisës së të nuhaturit. * Zbaton rregulla të ruajtjes së higjienës së hundës. | | **Fjalë kyçe:**  Shqisa e të nuhaturit, hunda, higjiena e hundës. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit:  a) Të mbyllin sytë dhe të nuhasin objekte të ndryshme, për t’i identifikuar ato nëpërmjet erës, dhe për të kuptuar shqisën e të nuhaturit.  b) Të mbyllin (bllokojnë) hundën me dorë dhe të qëndrojnë ashtu pak sekonda, për të kuptuar frymëmërrjen nëpërmjet hundës.  **Faza e dytë:** Mësuesi i fton nxënësit të dikutojnë rreth figurave të librit, të cilat ilustrojnë funksionet e hundës dhe drejton diskutimin rreth pyetjeve:  • Si mund të dëmtohet apo sëmuret hunda?  • Po të prekurit a mund të dëmtohet nëse sëmuret hunda?  • Çfarë do të humbisnim nëse do të na dëmtohej shqisa e të nuhaturit?  • Çfarë mund të ndodhë nëse fusim objekte apo gishtat në hundë?  **Faza e tretë:** Mësuesi fillon të shpjegojë me shembuj konkret rreth veprimeve të gabuara që rrezikojnë higjienën e hundës.  **Faza e katërt:** Mësuesi drejton nxënësit në leximin e këshillave për higjienën e hundës dhe në diskutim rreth figurave tek rubrika “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |
| **Detyrat dhe puna e pavarur:**  *Nxënësit:*Të pyesin prindërit se si do të të këshillonin ata për të ruajtur higjienën e hundës dhe shqisën e të  nuhaturit. | | | |